PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială 



Nr.27/289/12 iunie 2003
RAPORT

asupra propunerilor legislative pentru modificarea şi completarea Codului Muncii având P.L. nr. 48, 122, 127, 135, 137, 224 şi 265 din 2003 

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerile legislative pentru modificarea şi completarea Codului Muncii redate în anexa la prezentul raport, trimise cu adresele nr.48 din 24 martie 2003, nr.127, 135 şi 137 din 7 aprilie 2003, nr.224 din 22 aprilie 2003, nr.122 din 5 mai 2003 şi nr.265 din 12 mai 2003.


La întocmirea prezentului raport, în conformitate cu prevederile art.66 din Regulamentul Camerei Deputaţilor, Comisia a avut în vedere şi avizele primite de la Consiliul Legislativ şi Consiliul Economic şi Social.

Comisia a fost sesizată cu dezbaterea şi avizarea propunerilor legislative mai sus menţionate în procedură obişnuită.

Propunerile legislative fac parte din categoria legilor organice, conform prevederilor constituţionale, şi au ca obiect de reglementare modificarea şi completarea Legii nr.53/2003 – Codul Muncii.


La dezbaterea acestor propuneri legislative a participat ca invitat d-na director Oana Cazan, din partea Ministerului Muncii şi Solidarităţii Sociale.

La lucrările comisiei au fost prezenţi 17 deputaţi, din totalul de 20 membri ai comisiei.

În urma dezbaterii propunerilor legislative în şedinţa din data de 11 iunie 2003, Comisia propune respingerea acestora pentru motivele redate în Anexă.

PREŞEDINTE,



SECRETAR,

Smaranda DOBRESCU


Ion MÎNZÎNĂ 

Întocmit, 

Expert Monica Rallu CURTA
Expert Elena MESAROŞ 

A N E X Ă

	Nr.crt.
	Titlul propunerii legislative
	Nr. şi data învestirii 
(P.L.)
	Nr. înregistrării la comisie
	Obiect reglementare
	Motivaţia respingerii
	Număr voturi

	0
	1
	2
	3
	4
	5
	6

	1
	Propunere legislativă pentru completarea şi modificarea art.20 din Codul Muncii


	48
din 24.03.2003
	115
din 24.03.2003
	Completarea alineatului (2) al articolului 20 cu o literă nouă, prin care să se includă între clauzele specifice cuprinse în contractul individual de muncă şi clauza de conştiinţă.
	Orice clauză specifică poate fi negociată şi inclusă în contractul individual de muncă, nefiind necesară precizarea ei in Codul Muncii. Prevederile actuale ale Codului Muncii nu exclud introducerea clauzelor asupra cărora părţile convin.
	7 pentru

3 împotrivă

3 abţineri

	
	
	
	
	
	
	

	2
	Propunere legislativă pentru modificarea şi completarea Legii nr.53/2003 privind Codul Muncii


	122 

din 05.05.2003
	225
din 05.05.2003
	Modificarea alin.(3) al art.21, alin.(2) al art.22, alin.(1) al art.70, alin.(3) al art.71, alin.(1) şi (2) ale art.150, alin.(4) al art.164, precum şi abrogarea art.59 din Legea nr.53/2003 – Codul Muncii.
	a) clauza de neconcurenţă este o clauză specifică şi este inclusă în contractul individual de muncă. Propunerea de reducere a cuantumului de la 25% cât este în prezent, la 18%, reprezintă o diminuare a drepturilor câştigate.
b) extinderea efectelor clauzei de neconcurenţă la 1 an pentru funcţiile de execuţie cu acces la secrete tehnologice este excesivă (Comisia a respins prin raportul cu nr.267/2003 propunerea legislativă cu P.L. nr.56/2003 având acelaşi obiect de reglementare). 
c) abrogarea lipseşte de conţinut principiul egalităţii de tratament
	9 pentru

2 împotrivă

1 abţinere

	
	
	
	
	
	
	

	
	
	
	
	
	faţă de toţi salariaţii.
	

	
	
	
	
	
	d) este în favoarea salariatului termenul de 45 zile de notificare a concedierii, aşa cum se regăseşte în Codul Muncii.

e) întrucât nu a fost acceptată perioada de 30 de zile, ele fiind în corelare (art.70 alin.1 şi art.71 alin.3).
f) nu există nici o raţiune pentru a se fixa un număr minim de zile de concediu pentru formare profesională.

g) este corectă formularea din Codul Muncii, unde este prevăzută posibilitatea angajatorului de a respinge solicitarea de concediu fără plată în cazul prejudicierii activităţii.

h) reţinerile din salariu se operează în condiţiile legii şi se raportează la venitul propriu.
	

	
	
	
	
	
	
	

	
	
	
	
	
	
	

	3
	Propunere legislativă pentru completarea art.72 (2) din Codul Muncii


	127 

din 07.04.2003
	164

din 07.04.2003
	Completarea articolului 72 cu o dispoziţie potrivit căreia salariaţii care au fost concediaţi şi care au dreptul să fie reangajaţi pe aceleaşi locuri de muncă avute anterior concedierii colective, să fie convocaţi individual prin adresă recomandată cu confirmare de primire în cazul în care angajatorul îşi reia activitatea.
	Modificarea propusă poate face obiectul unei clauze în contractul colectiv de muncă şi nu a unor dispoziţii din Codul Muncii.
	9 pentru

2 împotrivă

2 abţineri

	
	
	
	
	
	
	

	0
	1
	2
	3
	4
	5
	6

	4
	Propunere legislativă pentru completarea art.74 (1) cu lit.e din Codul Muncii


	135
din 07.04.2003
	172

din 07.04.2003
	Completarea alineatului (1) al articolului 74 cu o nouă prevedere prin care se preconizează ca decizia de concediere comunicată salariatului să cuprindă şi precizarea legislaţiei pentru recalificarea în alte domenii de activitate.

	Nu se poate invoca necunoaşterea legilor, pe de o parte, iar pe de altă parte, Legea nr.76/2002 privind sistemul asigurărilor pentru şomaj şi stimularea ocupării forţei de muncă stabileşte instituţiile cu atribuţii în domeniul ocupării forţei de muncă, destinate atât angajatorilor cât şi salariaţilor.

	9 pentru 

2 împotrivă

2 abţineri

	5
	Propunere legislativă pentru modificarea art.80 (3) din Codul Muncii


	137
din 07.04.2003
	174
din 07.04.2003
	Modificarea alineatului (3) al articolului 80 în sensul ca expresia “înăuntrul termenului” din cuprinsul structurii normative sus-menţionate să fie înlocuită cu expresia “în termenul”, considerată mai corectă din punct de vedere lexical.

	Sintagma “înăuntrul termenului” este o expresie consacrată juridic (Comisia a respins prin raportul cu nr.267/2003 propunerea legislativă cu P.L. nr.132/2003 având acelaşi obiect de reglementare).
	9 pentru 

4 împotrivă

	6
	Propunere legislativă pentru modificarea Legii - Codul Muncii nr.53/2002

	224
din 22.04.2003
	218
din 23.04.2003
	Modificarea unor dispoziţii generale ce privesc domeniul de aplicare şi principiile fundamentale instituite prin această lege.

	Legea nr.53/2002, la care se face referire în titlu şi în tot cuprinsul propunerii legislative, se referă la aprobarea Ordonanţei Guvernului nr.69/2001 şi nicidecum la Codul Muncii.

Referitor la text, propunerea de amendare nu are obiect, nefiind necesare precizările propuse. 
	9 pentru 

4 împotrivă

	
	
	
	
	
	
	

	
	
	
	
	
	
	

	
	
	
	
	
	
	

	0
	1
	2
	3
	4
	5
	6

	7
	Propunere legislativă privind modificarea Codului Muncii


	265
din 12.05.2003
	231
din 13.05.2003
	Modificarea alin.(3) al art.16 şi completarea art.12 şi art.35, în sensul  introducerii convenţiilor civile – ca formă de angajare – pentru salariaţii care au încheiat un contract individual de muncă pentru funcţia de bază şi pensionarii, care prestează diverse servicii.

	Conform Codului Muncii, prestarea unei activităţi se face pe baza unui contract individual de muncă. La ora actuală există posibilitatea încheierii unor convenţii bazate pe un raport juridic de drept civil.
	9 pentru 

4 împotrivă


Întocmit, 

Expert Monica Rallu CURTA
Expert Elena MESAROŞ 

